In nomine Domini amen. Universis fiat manifestum quod cum questio et controversia moverentur majoresque moveri sperarentur inter egregium virum magistrum Noel Pugeti jurisperitum procuratorem fiscalem Breyssie pro illustrissimo domino nostro duce Philiberto Sabaudie duce, hinc; et reverendum in Christo patrem et dominum dominum Stephanum de Longovico permissione divina Matisconis episcopum, dominum et baronem terre et baronie de Romenay et suarum pertinentiarum, inde. De et super videlicet quod idem Breissie procurator, procuratio nomine predicto, dicebat et opponebat quod limites castellaniarum Sancti Triverii de Courtoux et Pontisvallium patrie Breissie ex una, et dicte baronie de Romenay partibus ex altera, in directum nemoris d’Entremont ex partibus venti et occidentis fuerant et erant a quodam limite lapideo existente in centro dicte foreste d’Entremont in itinere publico tendente a villa Romenay apud Sarmoyacum in directum terre des Bordons dicte au Champ de la Pierre, et a dicto lapide tendendo ad angulum calciate stagni Sancti Romani a parte occidentis ejusdem. In quo angulo dicebat et pretenbat esse unum lapidem, limitem per officiarios tam Bressie quam Romenay alias visitatum et compertum et inde evulsum; et a dicto limite tendendo ad becium labens a dicto stagno Sancti Romani ad rippariam Seillie, quodquidem becium nominari asserebat becium de les Denises. Infra quosquidem limites, videlicet in foresta predicta d’Antremont capta fuerant nonnulla animalia bovina Johannis et Philippi Michaudi, Bartholomei Tauterii alias Peroneti, Petri Michaudi et suorum nepotum, Hugonis Colas, Hugoneti Carrier alias Nugon, Claudii Paneterii dicti Monyer, Claudii Michaudi et suorum consortium heredum Petri Paneterii, habitantium de Bichattoux, per officiarios dicti domini episcopi et presonaria ducta apud Romaneyum et ibidem pro emenda vendita. Que quidem animalia petebat et requirebat ipse procurator Breyssie, nomine eorumdem habitantium, eisdem habitantibus reddi et restitui libere et franche; et dictos limites ibidem intertineri ac limitem evulsum in pristinum locum reponi. Prefatus vero reverendus dominus episcopus Matisconis e contrario dicebat et pretendebat quod limites castellaniarum predictarum Sancti Triverii et Pontisvallium ex una parte et dicte baronie de Romenay ex alia parte, in directum dicte foreste d’Antremont a partibus venti et occidentis fuerant et erant ab antiquo, a dicto limite lapideo cedri d’Antremont recte tendendo ad locum fossalium et per fossalia curtilium et terrarum dictorum habitantium de Bichattoux et in transversum curtilis sive vinee dictorum Petri Michaudi et suorum nepotum usque ad angulum curtilis defuncti Petri Panettier et suorum fratrum terram et pratum eorumdem Petri Panettier et suorum fratrum et terram des Thibaudz quadam carreria intermedia ex occidente juxta carreriam tendentem a Romenayo apud Sarmoyacum ex vento; et a dicto angulo curtilis usque ad quandam carreriam dictam le Charreyron existentem inter vineam dictorum Panetterii ex oriente et curtile dictum ou Champ Martinod; et a dicta carreria recte tendendo ad becium existens in dicto campo Martinodi per quod labitur aqua molendini des Bordons ad becium dictum des Fey et ad stagnum dictum l’estang Tricaud; et a dicto stagno tendendo ad quendam fontem nuncupatum à les Broyssières, et a dicto fonte ad becium quod dicebat vocari de les Denyses existens inter rippam heredum defuncti Johannis Michaudi de Bichattoux dictam de Montenchet ex occidente et rippam Johannis Valeti alias Guillemodi dictam du Fort ex oriente recte tendendo per dictum becium usque ad rippariam Seillie, infra quosdam limites et in dicte foreste d’Antremont existentes de domanio et antiquo dominio et patrimonio ac in omnimoda juridictione ipsius domini episcopi ad causam dicte sue baronie Romenaii dicta animalia bovina capta fuerant et ad villam Romenaii adducta, et deffectu sine culpa dictorum habitantium casu fortuito perempta et deperdita, licet fuerit eisdem habitantibus de Bichattoux, in promictendo juris stare et judicatum solvere parte ipsius reverendi domini episcopi et suorum officiariorum reddere et restituere ablata, et pro quibus animalibus ipse reverendus dominus episcopus causa pacis tractando deposuerat et consinaverat in manibus spectabilis domini Johannis Focrandi advocati fiscalis Breyssie, licet ad hoc minime teneretur, summam quater viginti florenorum monete Sabaudie. Dicebat insuper ipse reverendus dominus episcopus verum esse quod ipse habebat prout habet plures homines subdictos et justiciabiles in parrochia Sarmoyaci, in quos ac etiam in prediis et rebus de suis domanio feodo directoque dominio existentibus habebat omnimodam juridictionem altam mediam et bassam, cum mero et mixto imperio absque superioritate et ressorto prefati domini Sabaudie ducis. Et de premissis foreste Dantremont et de jurisdictione usus fuit et gavisus prefatus dominus episcopus tam per se quam suos predecessores a quibus jus et causam habuit et habet in hac parte per tempora hominum memoria excedente; ac per ultimos annos actus et expleta videntibus scientibus et pacientibus officiariis Breyssie et omnibus aliis hoc videre et scire valentibus et in nullo contradicentibus. Et propterea nemini licuerit prefatum dominum episcopum in premissis impedire seu perturbare, nihilominus tamen nuper et a certo tempore citra officiarii Sancti Triverii de Courtoux Claudium Morandi servientem ipsius domini episcopi personnaliter ceperunt et illum in dicto loco Sancti Triverii detinuerunt per quadraginta dies occasione hujus quod ipse levaverat brandones Sancti Triverii in dicta vinea Michaudi existentes in juridictione prefati domini episcopi, et etiam quendam alium brandonem in dicto curtili seu vinea dicti Michaudi, necnon etiam arma prefati domini ducis Sabaudie in domo dicti Chappuis in signum salvegardie per Joannem Pachon servientem Pontisvallium apponi fecerat idem procurator ac etiam ipse procurator Breissie fecerat et procuraverat prisonarium capi Hugonnum Guillemodi notarium publicum et illum ad carceres Burgi spatio quadraginta trium dierum detineri, necnon nobilem Philippum Duchemin castellanum, Petrum Michelleti procuratorem, Claudium Porcherii greffarium et Stephanum Laurent servientem Romenaii coram domino locum tenente Breissie apud Burgum citari et bona prefati Claudii Porcherii existentia in villa et castellania Sancti Triverii predicti ad manum prelibati domini nostri ducis Sabaudie redigi fecerat et procuraverat idem Breyssie procurator pluraque alia gravamina eidem domino episcopo et suis officiariis predictis inferri fecerat et procuraverat. Quare petebat et requirebat idem dominus episcopus dictos limites per eum pretensos pro veris limitibus haberi et teneri et omnia impedimenta per eum procuratorem fieri procurata tolli et amoveri dictosque castellanos et officiarios Romenaii ab impetitione dicti procuratoris absolvi, pluraque alia per partes ipsas hinc inde dicebantur et proponebantur ex adverso hinc inde allegata in quantum contra quemlibet partium faciebant negabantur que hic brevitatis gratia inferri obmittuntur; superque premissis fuerat inter ipsas partes compromissum passatum cujus tenor talis est: Pour pacifier tous les différentz estans entre les officiers de notre très-redoubté seigneur Monsieur le duc de Savoye en son pays de Bresse d’une part, et révérend père en Dieu Monsieur l’évesque de Mascon seigneur et baron de Romenay d’aultre part, mondict seigneur le duc a nommé et nomme noble et puissant seigneur Guy de la Baulme chevallier seigneur de la Roche, révérend père en Dieu monsieur Amblard Goyet, abbé du Filly seigneur official de Genefve, et messire Angelin Provasne président patrimonial, et ledict sieur évesque a nommé de son costé et nomme messire Girard de Longvy chevallier seigneur de Gyvry et vénérables saiges personnes messire Philippes du Fay chantre d’Aoustung, Jean Martel official de Chalon, docteurs en tous droictz arbitres arbitrateurs et amyables compositeurs ausquels arbitres icelles parties et une chacune d’icelles ont donné et donnent plain pouvoir autorité et mandement espécial de appoincter terminer et scilentier desdictz différentz veuz les tiltres et droictz d’icelles parties; et ont promis tenir et avoir ferme et agréable à tousjours mais tout ce que par lesdictz arbitres sera dict et prononcé, et se trouveront à sçavoir les nommez de la part de mondict sieur le duc au lieu de Saint-Trivier et les nommez du costé dudict seigneur au lieu de Romenay le dernier jour de ce présent mois d’aoust pour le premier jour de septembre suyvant vacquer à la vuydange desdictz différentz aux lieux et heure que par eux sera advisé et conclud. Et au cas que lesdictz arbitres ou l’ung d’eulx ne pourront vacquer à ceste matière, icelles parties et chacune d’elles en pourront prendre et eslire d’aultres de semblables quallités de ceulx ou celluy qui deffauldroit, lesquels auront telle puissance que lesdictz nommez ausquels arbitres dessus nommez ou aultres qui au lieu d’eulx seront esleuz lesdictes parties ont donné puissance de prolonger ladicte journée à tel jour que bon leur semblera; et a esté agy et accordé que pendant ledict compromis tous adjournements exéquutions et exploictz faictz et à faire contre les officiers dudict sieur évesque surseoiront; et seront lesdictes choses comme elles estoient par avant avec les promesses, obligations, submissions et aultres choses à ce nécessaires; et ont voulu lesdictes parties que de les choses dessus dictes en soit receu instrument publicq. Signé par nous secrettaires dictamine sapientum. Donné à Bourg le seiziesme jour d’aougst l’an mil cinq cens et quatre. Présens: Marc de la Baulme seigneur de Bussy, messire Jehan Loys seigneur de Prochaty, Mercurin de Gatinare, docteurs en tous droictz et aultres. BARANGES DE MOLERYS. Tandem vero anno et die infra scriptis generosi et potentes magnificique et speciales domini Guydo de Balma miles, dominus de la Roche, Angelinus de Provains, presidens patrimonialis Sabaudie, et Anthonius Fabri, locum tenens in baillivatu Breyssie, jurium doctores, parte ante fati illustrissimi domini ducis Sabaudie electi et nominati arbitrii et arbitratores, juxta formam litterarum predictarum superius insertarum; et Girardus de Longovico etiam miles dominus de Gevrey et de Pagny, Philibertus de la Ferté dominus de Blany, primus preses Burgondie, et Johannes Roberti, canonicus Matisconis equidem jurium doctor, parte ipsius reverendi domini episcopi Matisconis electi et nominati arbitrii aliorum dominorum arbitrorum et arbitratorum qui pro nunc circa hujusmodi materiam vacare non possunt subrogati constantibus publicis documentis inferius insertis, et quorum tenores seriatim sub inseruntur. Primo tenor subrogationis facte per illustrissimum dominum ducem Sabaudie loco antefati reverendi domini Amblardi Goyeti spectabili domino Anthonio Fabri, talis est: Philibertus dux Sabaudie II universis facimus manifestum quod cum hiis nuperrime fluxis diebus pro sedanda et pacificanda quadam questione et differentia inter nos et reverendum dominum episcopum Matisconis ad causam lymittum castellaniarum Sancti Triverii de Courtoux et Romenay compromissum passaverimus elegerimusque inter alios arbitros super loco contentioso destruendo et arbitratores reverendum dominum Amblardum Goyeti abbatem de Filly qui in presenciarum nonnullis aliis arduis nostris occupatus negotiis circa hec vacare non potest, ob idcirco formam et tenorem dicti compromissi insequentis loco ipsius reverendi domini Amblardi Goyeti spectabilem benedilectum fidelem consiliarium nostrum dominum Anthonium Fabry jurium doctorem locum tenentem in bailliviatu nostro Breissie et quem per prius nominaveramus arbitrum et arbitratorem nostri parte, eligimus deputamus et nominamus cum tanta et simili potestate quam dicto reverendo domino abbati per dictum compromissum attribueramus de premissis omnibus et singulis has nostras testimoniales litteras largientes. Datas in Ponte-Yndis die penultima augusti millesimo quingentesimo quarto per dominum. Presentibus dominis reverendo domino Joanne Oriolli episcopo Nicie, Ludovico barone Myolam comite Montismaioris marescallo Sabaudie, Johanne domino de Challes gubernatore Breyssie, A. de Gingino domino Dyvone preside, A. Provains preside patrimoniali, A. Reigia, Benedicto Tortelleti, magistro hospitii..., Macard; sigillatas sigillo cancellarie Sabaudie cera rubea. Deinde series subrogationis per prefatum reverendum episcopum Matisconis loco venerabilium et circonspectorum dominorum Philippi du Fay cantoris ecclesie Eduensis et Joannis Marelli canonici et officialis Cabilonis, et arbitrorum prenominatorum facte venerabili et egregio domino Philiberto de la Ferté, domino de Blany presidi Burgondie, et venerando domino Joanne Rotberti canonico Matisconis, jurium doctoribus, sequitur et est talis: In nomine Domini, amen. Universis presentibus et futuris notum sit et manifestum quod anno Domini millesimo quingentesimo quarto et die quarta mensis septembris personnaliter constitutus reverendus dominus dominus Stephanus de Longovico miseratione divina Matisconis episcopus, dominus et baro terre et baronie de Romenay, scienter et sponte sua....., considerans et attendens venerabiles et circonspectos viros dominos Philippum du Fay cantorem ecclesie Eduensis et Joannem Marelli canonicum et officialem Cabilonis, conarbitros sui parte electos et nominatos in certo compromisso pridem facto et passato per et inter illustrissimum principem dominum dominum ducem Sabaudie hinc, et prefatum reverendum dominum episcopum inde, causantibus suis certis aliis negotiis non potuisse nec posse vacare dicto compromisso, idcirco loco eorumdem subrogat et nominat videlicet, venerabilem et egregium dominum Philibertum de la Ferté, presidentem Burgondie dominum de Blany, loco dicti domini Philippi du Fay et venerabilem et egregium virum dominum Joannem Roberti canonicum Matisconis, jurium doctores, loco dicti domini Joannis Marrelli, eisdem dominis Philiberto et Joanni subrogatos, et cuique ipsorum insolidum consimilem conferendo potestatem prout per dictum compromissum dictis du Fay et Marrelli dederat et contulerat cum salutis (sic) opportunis. Datum Romenay in castro ejusdem loci, presentibus egregiis nobilibus et discretis viris Johanne de Renone ducali Sabaudie secretario, domino Stephano de Perreria presbytero, Philippo Duchemin domicello, testibus, et me notario subsignato. A. PORCHERII. Qui idem domini arbitrii arbitratores amicabilesque pacis et concordie tractatores ac subrogati prenominati vigore et pretextu potestatis eisdem in dictis compromissis et subrogationibus pre insertis manu notariorum publicorum predescriptorum signatis attribute, de predictis differentiis questionibus et querelis pro bona pace visis juribus partium et ipsarum procurationibus hinc inde auditis visitatoque loco contentioso prononciaverunt in modum qui sequitur. Inprimis quod bona pax sit et remaneat ex nunc et de cetero inter ipsos dominos ducem et episcopum et suos premissorum occasione. Item quod dicti limites limitantes dictas castellanias Sancti Triverii et Pontisvallium et Romenaii in directum dicte foreste Dantremont, a partibus venti et occidentis, sint et esse debeant et remanere a dicto lapide existente in directum dicte terre des Bordons dicte ou Champ de la Pierre per longum itineris publici ibidem existentis et carrerie publice tendentis ab ipso cadro ad longum dicte foreste a partibus occidentis et venti ipsius foreste subtus domum Johannis Valleti alias Guillemodi; et inde ad rippariam Seille et portum du Paillier, ipsis itinere et portu remanentibus infra limites castellaniarum Sancti Triverii et Pontisvallium et in omnimoda juridictione prefati illustrissimi domini ducis Sabaudie; et ibidem ad longum dicti itineris et carrerie apponi debeant per deputandos hinc inde limites tendentes a dicto cadro per longum ipsius itineris et carrerie ac nemoris predicti Dantremont usque ad portum predictum Saille vocatum du Paillier. Item quod omnia impedimenta apposita premissorum et questionum predictarum occasione etiam in bonis dicti quondam Claudii Porcherii tolluntur et admoventur ad opus et utilitatem prefati domini episcopi et quorum interest. Item quod ipse Joannes Guillemodi alias Valeti, ejus liberi nati et nascituri et descendentes ab illis, ejus omus, grangie, curtis et vince, curtilia et totum porpreysium, omniaque bona ejusdem Guillemodi et suorum, et omnes alii homines predia et possessiones, tam urbana quam rustica, existentes in parrochia Sarmoyaci moventis et existentis de feudo, domanio aut directo dominio prefati domini episcopi eruut et remanebunt sintque et remaneant in omnimoda juridictione prefati domini episcopi secundum formam transactionis jam dudum facte inter inclite memorie dominum Aymonem, quondam comitem Sabaudie, et reverendum in Christo patrem et dominum dominum Johannem de Salagny, quondam episcopum Matisconis, juxta hactenus solitum et observatum, que quidem transactio in aliis capitulis remaneat intacta. Item quod predicti officiarii ipsius domini episcopi Matisconis, Hugoninus Guillemodi et Claudius Morandi, ab impetitione dicti procuratoris absolvantur et licentientur, et quos per presentem pronontiationem absolvunt ipsi domini arbitrii et similiter officiarii et alii quicumque subditi ducales Sabaudie premissorum occasione impetiti absolvuntur. Item pronontiaverunt dicti domini arbitrii arbitratores et subrogati sepe fati quod portus du Paillier et pedagium petitum per ipsum procuratorem Breyssie sit et remaneat omnino et totaliter prefato illustrissimo domino nostro duci Sabaudie absque eo quod idem dominus episcopus, neque sui successores in episcopatu, decanus capitulumque ecclesie Matisconis ejusdem, totaque sua familia, et subditi dicti domini episcopi baronie Romenay presentes et posteri teneantur pro eorum usu tantum ad solutionem dicti pedagii sed sint et remaneant nunc et in futurum perpetuis temporibus absolutione dicti pedagii exempti et immunes ita tamen quod in premissis pro rebus alienis non utantur fraude sive dolo. Item pronontiaverunt et pronontiant dicti domini arbitrii arbitratores et subrogati quod ipsi habitantes de Bichattoux possint inmictere animalia sua depascenda ad vanam pasturam in ipsa foresta Dantremont eo tempore quo glanderii seu accensatores glandium consumaverunt cursum porcorum et cursum vulgariter dictum la recharche, scilicet a festo Beati Barthollomei apostoli usque ad Annuntiationem beate Marie virginis de mense martii quo tempore predicto foresta predicta remaneat in banno et non liceat immictere, alio autem tempore possint ut supra absque acquirendo aliquod jus servitutis pecoris pascendi, et illam licentiam seu facultatem inmictendi concedit idem reverendus dominus episcopus de sua libera et spontanea voluntate contemplationeque illustrissimi domini ducis, eo modo quod quandocumque placuerit dicto domino episcopo inmictere formam seu statum dicte foreste ut puta in agriculturam redducere vel vineam facere seu pratum aut unam grangiam in territorio et finagio nemoris et foreste predicte Dantremont prout eidem domino placuerit pro ibidem tenendis animalibus pecudibus sive pecoribus et aliis sibi necessariis prout sibi placuerit ut dictum est facere hoc casu eveniente, ipsi de Bichattoux et sui nullo modo possint inmictere animalia sua in eadem foresta nisi de beneplacito ipsius domini episcopi et suorum successorum et maxime quandocumque ipse dominus episcopus dictam grangiam inibi edifficaverit prout supra, quod dicti habitantes de Bichattoux abstineant et non possint dicti eorum animalia inibi inmictere, sed quod prefatus dominus episcopus et sui officiarii possint dictos habitantes repellere et de facto expellere sine lite movenda. Item quod si dicti habitantes tempore quo erunt animalia inmictent in dicta foresta prout supra dictum est, inferant aliqua dampna scindendo nemora illa capiendo et importando, eo in casu dicti habitantes talia dampna inferentes poterunt per dictos officiarios prefati domini episcopi puniri et corrigi ipsis in jurisdictione ejusdem domini episcopi aut nemore predicto compertis aut ipsis citatis debitis requisitionibus precedentium. Item quod carreria in longitudine foreste Dantremont a borna seu limite lapideo existentes in cadro superiori ipsius foreste tendendo per fossalia et concisas terrarum de Bichattoux des Charpennes et des Guilliodz usque ad arrivagium Seille subtus domum dicti Guillemodi remaneat in omnimoda juridictione illustrissimi domini ducis Sabaudie et infra limites ejusdem prout jam supradictum existitit. Item pronontiaverunt et pronontiant dicti domini arbitrii et arbitratores prout supra electi et subrogati quod dicta carreria esse debeat latitudinis exclusis fossalibus duodecim pedum a dicto cadro in rectitudine et longitudine dicti nemoris Dantremont a foresta predicta usque ad fossalia terrarum et curtilium habitantium de Bichattoux et aliorum circonvicinorum ipsius foreste et usque ad dictam rippariam Seille et portum du Paillier, e contra nemus predictum et ad longum predicte carrerie et a parte dicte foreste apponantur limites lapidei tot numero quod elegit ipse reverendus dominus episcopus qui erecti et levati esse debeant per prefatum egregium magistrum Noel Puget procuratorem fiscalem Breissie et nobilem Claudium de [...]